b'\n_START_ARTICLE_\nPakartotinis lietaus vandens naudojimas\n_START_SECTION_\nTvenkiniai miestuose\n_START_PARAGRAPH_\nTai dirbtinai suformuoti tvenkiniai miesto teritorijose lietaus vandens i\xc5\xa1leidimui ir laikinam saugojimui. Lietaus vanduo Vanduo saugojamas tokiuose tvenkiniuose yra nat\xc5\xabraliai apvalomas, nes jame susikaupusios dalel\xc4\x97s ir \xc4\xafvairios priemai\xc5\xa1os nus\xc4\x97da ant tvenkinio dugno. Da\xc5\xbeniausiai vanduo i\xc5\xa1 toki\xc5\xb3 tvenkini\xc5\xb3 yra naudojamas irigacijai bei miesto gatvi\xc5\xb3 plovimui. Tokie tvenkiniai da\xc5\xbenai yra svarbus ir netgi b\xc5\xabtinas elementas miest\xc5\xb3 teritorij\xc5\xb3 planavimo planuose._NEWLINE_Pana\xc5\xa1iu b\xc5\xabdu naudojamos ir pelk\xc4\x97s, kuriuose lietaus vanduo kaupiamas ir v\xc4\x97liau naudojamas irigacijai. D\xc4\x97l auk\xc5\xa1tesn\xc4\x97s vandens i\xc5\xa1valymo kokyb\xc4\x97s vanduo i\xc5\xa1 pelki\xc5\xb3 gali b\xc5\xabti pumpuojamas \xc4\xaf po\xc5\xbeeminius vandeninguosiuos sluoksnius.\n_START_SECTION_\nLietaus vandens i\xc5\xa1leidimas \xc4\xaf po\xc5\xbeeminius vandens sluoksnius\n_START_PARAGRAPH_\n\xc4\xae po\xc5\xbeeminius vandens sluoksnius vanden\xc4\xaf leisti, lietaus vanduo da\xc5\xbeniausiai imamas i\xc5\xa1 pelki\xc5\xb3, kuriuose lietaus vanduo yra kaupiamas, nes pelk\xc4\x97se d\xc4\x97l nat\xc5\xabrali\xc5\xb3 proces\xc5\xb3 vanduo yra gerai i\xc5\xa1valomas. Tokio lietaus pakartotinio naudojimo b\xc5\xabdo privalumai: ma\xc5\xbeinamas po\xc5\xbeeminio vandens druskingumas, lietaus vandens pumpavimas \xc4\xaf po\xc5\xbeeminius sluoksniu kelia vandeningojo horizonto sl\xc4\x97g\xc4\xaf ir palengvina v\xc4\x97lesn\xc4\xaf vandens i\xc5\xa1gavim\xc4\x85, padidina po\xc5\xbeeminio vandens atsargas, suma\xc5\xbeina potvyni\xc5\xb3 pavojus apgyvendintose teritorijos.\n_START_SECTION_\nLietaus vandens surinkimo talpos\n_START_PARAGRAPH_\nJos naudojamos lietaus vandens surinkimui nuo nam\xc5\xb3 stog\xc5\xb3. Da\xc5\xbenai naudojamos individuali\xc5\xb3 nam\xc5\xb3 kvartaluose. Gali b\xc5\xabti suprojektuotos didesn\xc4\x97s konstrukcijos rinkti vanden\xc4\xaf nuo keli\xc5\xb3 nam\xc5\xb3 stog\xc5\xb3. Yra \xc4\xafvairi\xc5\xb3 b\xc5\xabd\xc5\xb3 \xc4\xafrengti tokias talpas priklausomai nuo nuo pad\xc4\x97ties. Tokios talpos da\xc5\xbeniausiai \xc4\xafrengiamos i\xc5\xa1 gele\xc5\xbeies, betono arba plastiko. Yra \xc4\xafvairiausi\xc5\xb3 pakartotinio lietaus vandens panaudojimo b\xc5\xabd\xc5\xb3 naudojant surinkimo talpas: laistymas, teritorijos, automobili\xc5\xb3 plovimas, tualet\xc5\xb3 bakeli\xc5\xb3 pildymas.\n_START_SECTION_\nLietaus vandens panaudojimas pramoniniams tikslams\n_START_PARAGRAPH_\nLietaus vanduo gali b\xc5\xabti naudojamas pramon\xc4\x97s \xc4\xafmon\xc4\x97se, kai vandens kokyb\xc4\x97 gali neatitikti geriamojo vandens kokyb\xc4\x97s reikalavim\xc5\xb3, t. y. \xc4\xafvairi\xc5\xb3 technologini\xc5\xb3 \xc4\xafrengini\xc5\xb3 au\xc5\xa1inimui, vandens au\xc5\xa1inimui katilin\xc4\x97se, technologini\xc5\xb3 \xc4\xafrengini\xc5\xb3 plovimui ir kitose pana\xc5\xa1iose srityse, kur nereikalinga auk\xc5\xa1ta vandens kokyb\xc4\x97.\n_START_SECTION_\nGeriamojo vandens suvartojimo suma\xc5\xbeinimas\n_START_PARAGRAPH_\nAuk\xc5\xa1tos kokyb\xc4\x97s geriamo vandens suvartojim\xc4\x85 gyvenam\xc5\xb3j\xc5\xb3 nam\xc5\xb3 \xc5\xabkiuose \xc5\xbeenkliai galima suma\xc5\xbeinti pakei\xc4\x8diant j\xc4\xaf negeriamu lietaus vandeniu. Pavyzd\xc5\xbeiui, vandens nuleidimas tualete gali sudaryti iki 25 procent\xc5\xb3 viso vandens suvartojimo. Tiek nuleidimui tualete, tiek augal\xc5\xb3 laistymui lietaus vanduo gali b\xc5\xabti kaupiamas lietaus vandens kaupimo talpose.\n_START_SECTION_\nAplinkos apsauga\n_START_PARAGRAPH_\nLietaus vandens pakartotinas panaudojimas leid\xc5\xbeia suma\xc5\xbeinti potvyni\xc5\xb3 mastus li\xc5\xab\xc4\x8di\xc5\xb3 metu bei po sekan\xc4\x8dius \xc5\xbeem\xc5\xb3 teritorij\xc5\xb3 u\xc5\xbetvindymo ir \xc5\xbeem\xc4\x97s pavir\xc5\xa1iaus ar krant\xc5\xb3 erozijos atvejus.\n_START_SECTION_\nGeriamo vandens infrastrukt\xc5\xabros tausojimas\n_START_PARAGRAPH_\nGeriamo vandens tiekimo ciklas neapsieina be vandens suvartojimo netolygum\xc5\xb3: suvartojimo i\xc5\xa1augimo ryte ir vakare. Pritaikant pakartotin\xc4\x85 lietaus vandens panaudojim\xc4\x85 b\xc5\xabt\xc5\xb3 galima suma\xc5\xbeinti \xc5\xa1\xc4\xaf netolygum\xc4\x85 bei prailginti geriamo vandens infrastrukt\xc5\xabros element\xc5\xb3 gyvavimo laikotarp\xc4\xaf.\n_START_SECTION_\nKaina\n_START_PARAGRAPH_\nPakartotiniam lietaus vandens panaudojimui reikalingos papildomos i\xc5\xa1laidos. Net paprastas lietaus vandens kaupimo rezervuaras reikalauja i\xc5\xa1laid\xc5\xb3 jo \xc4\xafrengimui bei infrastrukt\xc5\xabros, kad b\xc5\xabt\xc5\xb3 galima s\xc4\x97kmingai ji eksploatuoti, \xc4\xafrengimui.\n_START_SECTION_\nPapildomi darbai susij\xc4\x99 su eksploatacija\n_START_PARAGRAPH_\nReikalingas papildomas d\xc4\x97mesys ir i\xc5\xa1laidos lietaus surinkimo sistemai pri\xc5\xbei\xc5\xabr\xc4\x97ti, pavyzd\xc5\xbeiui, filtr\xc5\xb3 sulaikan\xc4\x8di\xc5\xb3 med\xc5\xbei\xc5\xb3 lapus periodi\xc5\xa1kas valymas.\n_START_SECTION_\nVandens nuot\xc4\x97kio aspektas\n_START_PARAGRAPH_\nMasi\xc5\xa1kas lietaus vandens kaupimas ir pakartotinas panaudojimas negali b\xc5\xabti taikomas jautriose aplinkos poky\xc4\x8diams teritorijose. Tokia strategija, d\xc4\x97l suma\xc5\xbe\xc4\x97jusio vandens nuot\xc4\x97kio gali atvesti prie vandens telkini\xc5\xb3 padid\xc4\x97jusio druskingumo ir eutrofikacijos problem\xc5\xb3.\n_START_SECTION_\nVisuomen\xc4\x97s sveikatos aspektas\n_START_PARAGRAPH_\nSusir\xc5\xabpinimo d\xc4\x97l visuomen\xc4\x97s sveikatos problem\xc5\xb3 susijusi\xc5\xb3 su pakartotinu lietaus vandens panaudojimu yra da\xc5\xbenas rei\xc5\xa1kinys. Reikt\xc5\xb3 pabr\xc4\x97\xc5\xbeti, kad pakartotinas lietaus vandens panaudojimas yra skirtas geriamo vandens suvartojimo suma\xc5\xbeinimui vartojant j\xc4\xaf ne g\xc4\x97rimui.\n_START_SECTION_\nInformacijos tr\xc5\xabkumas\n_START_PARAGRAPH_\nLietaus vandens pakartotinas panaudojimas yra naujas rei\xc5\xa1kinys, tod\xc4\x97l vartotojai, geriamo vandens tiek\xc4\x97jai ir savivaldyb\xc4\x97s gali \xc5\xbei\xc5\xabr\xc4\x97ti \xc4\xaf tai skepti\xc5\xa1kai kol nebus atlikta pakankamai test\xc5\xb3 ir \xc4\xafgyvendinta projekt\xc5\xb3.\n_START_SECTION_\nNauj\xc5\xb3 standart\xc5\xb3 ir praktini\xc5\xb3 gid\xc5\xb3 poreikis\n_START_PARAGRAPH_\nPlatus pakartotino vandens panaudojimo pritaikymo plitimas pareikalaus papildom\xc5\xb3 standart\xc5\xb3 ir instrukcij\xc5\xb3 vartotojams bei sistem\xc5\xb3 montuotojams.'